50 Cent

200px
50 Cent (distagadur saoznek: "Fifty Cent"), Curtis James Jackson III e wir anv (ganet d'ar 6 a viz Gouere 1975 e karter Queens e New York), zo ur soner rap stadunanat, brudet dreist-holl gant e albomoù Get Rich or Die Tryin'  ("Bez pinvidik pe marv o klask bezañ) ha The Massacre ("Al lazhadeg"). Gwerzhet en deus 30 milion anezho er bed a-bezh.

 Buhez 
D'ar 6 a viz Gouere 1975 e karter Southside Queens, e-keit m'edo an dud o stourm ouzh ur barrad tommder, edo Sabrina Jackson o reiñ buhez d'he mab Curtis James Jackson III. Sabrina he deus dalc'het he bugel daoust ma'z eo aet kuit an tad. En desped d'he oad a 15 vloaz, Sabrina a zo ur plac'h a benn. Daoust dezhi bezañ kalonek-tre, kompren a ra buan ne c'hell ket derc'hel he bugel ha kenderc'hel da werzhañ crack. Kavout a ra gwelloc'h dilojañ ha reiñ he babig d'he zud.Goude-se ez eo aet Curtis da zealer d'e dro. Kroget en deus gant ar rap p'en deus kejet ouzh Jam Master Jay. An daou zen-se o deus sinet ur gevrat evit ma c'hellfe Curtis dont da ganañ er studio p'en devoa c'hoant. Dibabet en deus al lezanv 50 cent e koun an torfedour Kevin "50 Cent" Martin hag a oa brudet e Brooklyn er bloavezhioù 1980.
50 cent a zo deuet brud dezhañ dre Eminem, hag en deus bet diouztu c'hoant da labourat gantañ p'en deus gwelet anezhañ war leurenn ar film 8 mile. Estreget mignoned en deus 50 cent e touez ar sonerien rap.

Hiziv an deiz ez eo deuet Curtis da vezañ ur gwir businessman gant e verk dilhad, montr, botoù hag all.

 Pladennoù  
 2000 : Power of the Dollar
 2003 : Get Rich or Die Tryin'
 2005 : The Massacre
 2007 : Bulletproof
 2007 : Curtis
 2009 : Before I Self Destruct
 2014 : Animal Ambition
 2012 : 5 (Murder by Numbers)
 2016 : Street King Immortal

 Liammoù diavaez 
 Lec'hienn ofisiel
 Twitter (ofisiel)
 Facebook (ofisiel)
Rummad:Kanerien SUA
Rummad:Kanerien rap
Rummad:Ganedigezhioù 1975